જેઓએ ૧૫ વર્ષ પહેલાનું આણંદ જોયું હશે અને આજનું આણંદ જોતા કેવો વિકાસ થયો છે તે જોઈ શકાશે. મુખ્યમંત્રી આનંદીબેન પટેલે વધુમાં જણાવ્યું હતું કે, ૨૦૧૦થી લઈને ૨૦૧૫ સુધીમાં છેલ્લા પાંચ વર્ષમાં રાજ્ય સરકાર દ્વારા આણંદ નગરપાલિકાને ૩૩૦ કરોડની ગ્રાન્ટ આપવામાં આવી છે. જેનાથી શહેરમાં વિવિધ વિકાસના કામો થયા છે. તેમજ ઉમરેઠ, ખંભાત, બોરસદ, પેટલાદ સહિતની નગરપાલિકાઓમાં ૬૫૦ કરોડની ગ્રાન્ટ ફાળવવામાં આવી છે. જેનાથી નગરજનોને ગટર, પાણી પુરવઠા યોજના અને અને સારા રસ્તાઓ તેમજ શાળાઓમાં નવા ઓરડાઓ અને આધુનિક શિક્ષણ માટે કોમ્પ્યુટર આપવામાં આવ્યા છે. અને આગામી પાંચ વર્ષમાં આનાથી પણ વધુ ગ્રાન્ટ ફાળવવામાં આવશે. જેનાથી અધુરા કામો પુરા થાય અને વધુ વિકાસના કાર્યો પુરા થાય તેવા પ્રયાસો કરાશે. આ પ્રસંગે જિલ્લાના તમામ અગ્રણીઓ, કાર્યકરો ઉપસ્થિત રહ્યા હતા.